Յուրի Մարյան
Յուրի Մարյան (Յուրի Մարտինի Կարապետյան, ), հայ արձակագիր, լրագրող, կինոսցենարիստ, ԽՍՀՄ գրողների միության անդամ 1962 թվականից։ ԽՄԿԿ անդամ 1947 թվականից

Կենսագրություն 
Ծնվել է Երևանում։ 1941 թվականին ավարտել է Երևանի Վ. Մայակովսկու անվան ռուսական միջնակարգ դպրոցը։ 1941-1945 թվականներին ծառայել է խորհրդային բանակում։ 1946 թվականին սովորել է Երևանի համալսարանի իրավաբանական ֆակուլտետի հեռակա բաժնում։ Աշխատանքային գործունեությունը սկսել է 1938 թվականից։ Աշխատել է որպես բանվոր, փականագործ, ավտովարորդ։ Երկրորդ աշխարհամարտի ավարտից հետ աշխատել է «Կոմունիստ» (ռուսերեն) թերթի խմբագրությունում։ Եղել է համամիութենական ռադիոյի թղթակիցը Հայաստանում, «Կոմսոմոլսկայա պրավդա» (Մոսկվա) թերթի պատասխանատու քարտուղարի տեղակալը, այդ թերթի սեփական թղթակիցը Հայաստանում, «Լիտերատուրնայա գազետա» և «Սովետսկայա կուլտուրա» թերթերի սեփական թղթակիցը, Հայհիդրոշինի «Հիդրոշինարար» բազմատպաքանակ թերթի խմբագիրը։ 1969 թվականից, որոշ ընդմիջումներով, աշխատել է «Լիտերատուրնայա Արմենիա» ամսագրում որպես պատասխանատու քարտուղար։

Նրա սցենարով նկարահանվել են մի շարք փաստագրական կինոնկարներ։

Մահացել է Երևանում։

Յուրի Մարյանի երկերի մատենագրությունը 

 Ես, պատանի պիոներս, Երևան, Հայպետհրատ, 1952, 104 էջ։
 Հանդիպումներ եթերում (վիպակ), Երևան, Հայպետհրատ, 1959, 224 էջ։
 Մեր Նազանին (Հայկական ՍՍՀ Շահումյանի շրջանի Շահումյանի անվան կոլտնտեսության նախագահ, սոցիալիստական աշխատանքի հերոս Նազանի Գալստյանի մասին), Երևան, Հայպետհրատ, 1960, 51 էջ։
 Հրազդանը երեկ, այսօր և վաղը, Երևան, Հայպետհրատ, 1962, 68 էջ։

Թարգմանություններ 

 Бакунц Аксель. Альпийская фиалка: Сборник рассказов: Пер. с арм.- Ереван: Айастан, 1975.- 254 с.

Աղբյուրներ 

20-րդ դարի արևելահայ արձակագիրներ
Հայ լրագրողներ
Հայ կինոսցենարիստներ
Հայ խմբագիրներ
ԵՊՀ շրջանավարտներ
1924 ծնունդներ
Հուլիսի 9 ծնունդներ
1976 մահեր
Ապրիլի 15 մահեր
Երևան քաղաքում ծնվածներ
Երևան քաղաքում մահացածներ
Հայ արձակագիրներ
ԽՍՀՄ գրողների միության անդամներ
ԽՄԿԿ անդամներ